b'\n_START_ARTICLE_\nJingle\n_START_PARAGRAPH_\nNapevek ali jingle je kratka melodija oziroma napev, namenjen za ogla\xc5\xa1evanje in ostalo komercialno rabo in je sinonim za nek izdelek. _NEWLINE_Napevek vsebuje vsaj enega ali ve\xc4\x8d refrenov, ki gredo hitro v uho in so v\xc5\xa1e\xc4\x8dni \xc5\xa1irokemu krogu ljudi, ki promovirajo to\xc4\x8dno dolo\xc4\x8den izdelek, po navadi z uporabo enega ali ve\xc4\x8d sloganov. Ogla\xc5\xa1evalci uporabljajo napevke v radijskem in televizijskem ogla\xc5\xa1evanju. Je nekak\xc5\xa1na zvo\xc4\x8dna za\xc5\xa1\xc4\x8ditna blagovna znamka, s katero se poistovetimo s to\xc4\x8dno dolo\xc4\x8deno stvarjo in je ponekod v tujini v dolo\xc4\x8denih primerih tudi avtorsko za\xc5\xa1\xc4\x8diten zvo\xc4\x8dni zapis, ki se ne sme uporabljati nikjer drugje kot v izvirnem oglasu.\n_START_SECTION_\nZgodovina\n_START_PARAGRAPH_\nNapevek v resnici nima pravega statusa: njegova vpeljava v radio je bila prej proces evolucije kot pa nenadne iznajdbe. Ogla\xc5\xa1evanje produktov z glasbeno podlago se prvi\xc4\x8d pojavi leta 1923, takrat ko se v Zdru\xc5\xbeenih dr\xc5\xbeavah Amerike prvi\xc4\x8d pojavi radijsko ogla\xc5\xa1evanje. \xc4\x8ce sploh kateri, za katerega lahko trdimo da je prvi pravi jingle, potem je to oglas za podjetje General Mills, ki je kot prvo na svetu predvajalo pojo\xc4\x8do reklamo "Have You Tried Wheaties?" na bo\xc5\xbei\xc4\x8dni ve\xc4\x8der leta 1926 na radiu v Minneapolis\xe2\x80\x93Saint Paul.'